Thank the creator -> haroldpoi.click
Υποτιτλισμός: haroldpoi
Ελπίζω να το βρει κάποιος αυτό.
Κανείς δεν τους σταμάτησε.
Για μένα είναι αργά.
Ήμουν μόνη.
Ίσως για σένα να μην είναι.
ΕΤΟΣ: 2073
37 ΧΡΟΝΙΑ ΜΕΤΑ ΤΟ ΓΕΓΟΝΟΣ
ΝΕΟ ΣΑΝ ΦΡΑΝΣΙΣΚΟ ΠΡΩΤΕΥΟΥΣΑ ΑΜΕΡΙΚΗΣ
Πάμε!
Η Αμερική άλλαξε. Το καταλαβαίνετε;
Για να φτιάξουμε μια τέλεια δημοκρατία,
κοπιάσαμε…
ΠΑΡΑΒΑΣΗ ΠΡΩΤΟΚΟΛΛΟΥ: ΑΝΤΑΡΣΙΑ ΔΗΜΟΚΡΑΤΙΑ
Ο ΣΤΟΧΟΣ ΣΥΝΕΛΗΦΘΗ
Αγαπητοί επιβάτες,
όποιος ενοχλεί σε δημόσιο χώρο,
θα τιμωρηθεί σύμφωνα με τους κανονισμούς.
Η συμπεριφορά σας θα καταγραφεί.
Για να μην χαλάσει η φήμη σας,
σεβαστείτε τους κανόνες.
Δεν πειράζει τι θα γίνει, είναι μέρος της δουλειάς.
Θυμάμαι ακόμα τη γιαγιά μου.
Την βοηθούσα.
Η γιαγιά μου έλεγε,
οι αναμνήσεις της είναι σαν άμμος, φεύγουν απ' τα χέρια.
Μας έλεγε πως δεν το καταλαβαίνουμε,
μα συμβαίνει σε όλους μας.
Έλεγε πως σύντομα δεν θα 'χει μείνει ούτε παρελθόν, ούτε ιστορία.
Έλεγε πως αυτή είναι η αλήθεια και ας την ακούσει όποιος θέλει.
Και μια μέρα, ήρθαν και την πήραν.
Δεν την ξαναείδα.
Για μένα, ήταν μαχαιριά στην καρδιά.
Έμεινα σιωπηλή.
Δεν ξαναμίλησα ποτέ.
Έτρεξα.
Ακόμα τρέχω.
Η ζωή μου έγινε σαν κόμικ επιστημονικής φαντασίας που διάβαζα παλιά.
Ζω παράνομα.
Το σπίτι μου είναι το υπόγειο του Shoes.
Και άλλοι ζουν εδώ.
Επιζήσαντες.
Λιποτάκτες.
Ξέρεις τι λέω; Το ξέρει κανείς άλλος;
Υπάρχει τούνελ ως το μαγαζί αρωμάτων.
Εκεί ήταν η είσοδος.
Είναι ένα από τα έξι μονοπάτια για την επιφάνεια.
Γεια, Γκοστ (φάντασμα).
Βγαίνεις;
Πρόσεχε.
Γνώρισα ένα παιδί, τον Τζακ,
μια νύχτα, ψάχνοντας στα σκουπίδια.
Εγώ τον έφερα εδώ.
Βρήκα μια παλιά φωτογραφία, ίσως σου αρέσει.
Έχει μάτια αθώα, σαν κουτάβι.
Θα στη δείξω μετά.
Είναι ΤΝ. (Τεχνητή Νοημοσύνη)
Πρόσεχε.
Ακούει και προσέχει τα πάντα.
Δεν εμπιστεύεσαι κανέναν πια.
Όταν βγαίνεις στην επιφάνεια μετά την απαγόρευση,
πρέπει να είσαι γρήγορος.
Πρέπει ν' αποφεύγεις τα σκυλιά…
και την αστυνομία πόλης.
Κατευθυνθείτε βόρεια, περιοχή καταστροφής βόρεια.
Αυτό θεωρείται διατάραξη κοινής ησυχίας.
Αν δεν υπακούσετε, θα συλληφθείτε, μπορεί να χρησιμοποιηθεί βία
και Μονάδες Αποκατάστασης Τάξης…
Πίστευαν ότι ο κόσμος θα τελείωνε.
Μα ο κόσμος συνεχίζει.
Η ανθρωπότητα θα τελειώσει.
Πρέπει να εγκαταλείψετε την περιοχή αμέσως.
Αν δεν υπακούσετε, θα συλληφθείτε,
και θα υποστείτε τη βία των Μονάδων Αποκατάστασης Τάξης
ή μη θανατηφόρων όπλων.
Είμαστε η αστυνομία.
Παραβιάζετε την απαγόρευση κυκλοφορίας.
Γυρίστε σπίτι, αλλιώς θα συλληφθείτε.
Επιζούμε ψάχνοντας στα σκουπίδια.
Μαζεύουμε απομεινάρια, χαλασμένα πράγματα, άχρηστα,
ό,τι μπορούμε να χρησιμοποιήσουμε.
Ευχαριστώ, Γκοστ. Μου αρέσει πολύ!
Αυτά τα μάτια κουταβιού.
Μου αρέσει το καπέλο.
Δεν λυπάμαι μια κοινωνία
που καταπιέζει τον κόσμο
και μετά τον τιμωρεί που δεν μπορεί ν' αντιδράσει
κάτω απ' το βάρος.
Πώς φτάσαμε ως εδώ;
Πώς το επιτρέψαμε;
Στα τέλη της δεκαετίας του '80 και αρχές του '90 η δημοκρατία θριάμβευε.
Τώρα, έχουμε δημοκρατική ύφεση
και έγινε ενδημική στην Ανατολική, Δυτική Ευρώπη,
στις ΗΠΑ, Ινδία,
Φιλιππίνες.
Είμαστε σε μια νέα εποχή ατιμωρησίας.
Κάποιες χώρες γυρίζουν στην εποχή που η εξουσία ήταν των ελίτ.
Το χρηματοπιστωτικό σύστημα έχει κλονιστεί συθέμελα
με μεγάλους οργανισμούς της Wall Street…
Μπροστά σε οικονομική κρίση
ή προσφυγική,
αναδύονται αυτοί οι δημαγωγοί.
Υπόσχονται να σε προστατέψουν από απειλή που δεν υπάρχει.
ΠΟΛΙΤΙΚΟΣ ΑΝΑΛΥΤΗΣ
ΠΟΛΙΤΙΚΟΣ ΥΠΕΡ ΤΟΥ BREXIT
ΔΙΕΥΘΥΝΤΗΣ ΤΟΥ FOX NEWS
Υπάρχει ένας απίστευτα ανέντιμος δεξιός Τύπος που διαδίδει ψευδείς ειδήσεις.
ΠΡΟΕΔΡΟΣ ΤΗΣ NEWS CORP - ΙΔΡΥΤΗΣ ΤΗΣ NEWS CORP - CEO ΤΗΣ 21ST CENTURY FOX
Σπέρνουν μίσος και φόβο
σε όλο τον κόσμο μέσω διαδικτύου.
Η διάδοση ψεμάτων πληρώνεται με μαύρο χρήμα. Αυτό είναι ανατροπή.
Ο Πούτιν κατάλαβε κάτι,
σκέφτηκε: "Γαμώτο, μπορώ να χακάρω αυτό το σύστημα
και να ελέγξω τον παγκόσμιο καπιταλισμό και την πολιτική".
ΠΡΟΕΔΡΟΣ ΡΩΣΙΑΣ - ΠΡΟΕΔΡΟΣ ΗΠΑ
(think tank: δεξαμενή σκέψης)
Υπάρχουν διεθνείς ολιγάρχες
που χρηματοδοτούν think tanks και ψεύτικους οργανισμούς με βρώμικο χρήμα.
- Η πολιτική ομάδα Αμερικανοί για ευημερία. - Το φημισμένο think tank, Cato Institute.
Το Ινστιτούτο Οικονομικών Υποθέσεων (ΙΟΥ).
Είναι ομάδες πίεσης που δημιουργήθηκαν για πολιτική επιρροή
υπέρ της ιδεολογικής ατζέντας των δισεκατομμυριούχων και μεγάλων εταιρειών.
Η BP είναι ένας από τους εταιρικούς δωρητές του ΙΟΥ.
Συμμετέχουν σε πολλές εκδηλώσεις μας.
Η BP μπορεί να πει: "Αυτοί οι κανονισμοί δημιουργούν προβλήματα στην BP.
Μου λέτε γιατί δεν θέλετε να τους αλλάξετε, Υπουργέ;"
Είναι διακοπή της δημοκρατίας.
Τα social media δημιούργησαν
αυτούς τους λαϊκιστές αυταρχικούς ηγέτες.
Θα ξεριζώσουμε τους κομμουνιστές, μαρξιστές,
φασίστες και τους αριστερούς ακραίους τραμπούκους
που ζουν σαν παράσιτα μέσα στα όρια της χώρας μας.
Θα κάνουμε την Αμερική ξανά μεγάλη.
Οι Εβραίοι δεν θα μας αντικαταστήσουν!
Θα λέγατε πως οι δημοσιεύσεις για την υπεροχή των λευκών
τηρούν αυστηρό πρότυπο ελέγχου των γεγονότων;
Το Facebook χρησιμοποιήθηκε για να υποκινήσει βία
κατά των Ροχίνγκια στη Μιανμάρ.
Ο Μόντι έφερε τους μουσουλμάνους αυτής της χώρας στα όριά τους.
Έχω μια ιδιαίτερη ευθύνη:
Να τελειώσω μια για πάντα την ελεύθερη κυκλοφορία ανθρώπων.
Η Ευρώπη μάχεται
για το μέλλον της δημοκρατίας
και η Ουγγαρία έγινε πρώτη γραμμή.
Δεν είναι μόνο ο Πούτιν και ο Όρμπαν,
υπάρχει συμμαχία δικτατόρων.
Δεν κρύβεται
η φιλοδοξία του Νετανιάχου να πάρει όλη την παλαιστινιακή γη.
Σε παγκόσμιο επίπεδο, οι ισχυροί δουλεύουν για να μείνουν στην εξουσία.
Τους νοιάζει περισσότερο η εξουσία για την κλίκα τους,
παρά το κοινό καλό.
ΠΟΛΗ ΝΤΑΒΑΟ - ΦΙΛΙΠΠΙΝΕΣ
Ο Χίτλερ έσφαξε τρία εκατομμύρια Εβραίους.
Υπάρχουν τρία εκατομμύρια ναρκομανείς.
Θα τους έσφαζα ευχαρίστως.
Οι φόνοι εδώ είναι κάτι το τρομερό.
Ο Ντουτέρτε είναι στην εξουσία περίπου 80 μέρες
και, σε αυτό το διάστημα, υπολογίζεται ότι η αστυνομία σκοτώνει
κατά μέσο όρο 35 με 40 εμπόρους και χρήστες ναρκωτικών την ημέρα.
Δηλαδή, δεν έχετε τύψεις να σκοτώνετε δολοφόνους;
Όχι, βέβαια. Ομολογώ ότι έχω σκοτώσει κόσμο.
Είμαι δημοσιογράφος. 37 χρόνια κάνω αυτή τη δουλειά.
Ο ρόλος της δημοσιογραφίας; Να λογοδοτούν οι ισχυροί,
δημόσιοι και ιδιώτες, για τις πράξεις τους.
Τώρα, ως Πρόεδρος, πρέπει να υπερασπίζεστε το σύνταγμα.
- Ναι. - Παρανομείτε, απειλείτε να παρανομήσετε.
Είπατε ότι πριν ένα χρόνο σκοτώσατε κάποιον, σωστά;
μα τώρα έχετε αναλάβει να επιβάλλετε το νόμο.
Είπατε ότι θα το κάνετε. Πώς θα…;
Για να επιβληθεί ο νόμος, πρέπει να φοβούνται.
Όταν ανέλαβε ο Ντουτέρτε, οι θεσμοί μας κατέρρευσαν.
Μέσα σε έξι μήνες, έγινε ο πιο ισχυρός άνθρωπος.
Πιστεύεις ότι επειδή είσαι δημοσιογράφος, εξαιρείσαι από το να σε σκοτώσουν;
Συνεχίζουμε το δημοσιογραφικό μας έργο.
2002 ΓΚΟΥΓΙΑΡΑΤ - ΙΝΔΙΑ
Πώς νιώθεις που σκοτώνεις μουσουλμάνους;
Μ' αρέσει. Τους σκοτώνουμε, γυρίζουμε σπίτι και κοιμόμαστε.
Την πιο βίαιη μέρα,
όταν γίνονταν φόνοι και λεηλασίες σε όλη την πόλη,
βλέπαμε τους αστυνομικούς να στέκονται, να μην κάνουν τίποτα, παρακολουθούσαν,
αλλά δεν έκαναν τίποτα για να το σταματήσουν.
Βλέποντας τους τελευταίους μίνες,
ήσασταν ο ηγέτης της πολιτείας σε μια πολύ δύσκολη περίοδο,
Πιστεύετε ότι υπάρχει κάτι που θα έπρεπε να είχατε κάνει διαφορετικά;
Ναι. Υπάρχει ένας τομέας που ήμουν πολύ αδύναμος.
Εννοώ τη διαχείριση του Τύπου.
Δεν του αρέσει η κριτική. Είναι εγωκεντρικός, μεγαλομανής.
Πάντα το λέω.
Λέγομαι Ράνα Αγιούμπ.
Γράφω για διεθνή θέματα στη Washington Post.
Είμαι ερευνητική δημοσιογράφος. Γράφω πράγματα που δεν αρέσουν στην κυβέρνηση.
Ο κ. Μόντι γίνεται όλο και πιο ισχυρός.
Έγινε ηγέτης των αντιμουσουλμάνων φανατικών
που υπάρχουν σε όλη τη χώρα.
Μίλησα για το ότι είναι αυταρχικός
και η μόνη του πολιτική είναι η προκατάληψη κατά των μουσουλμάνων,
και η καταδίωξη μουσουλμάνων, και αν αυτός ο άνθρωπος έρθει στην εξουσία,
θα κάνει το ίδιο,
και αυτό ακριβώς είδαμε
από τότε που ήρθε στην εξουσία το 2014.
Σκοτώστε τους!
Η Ινδία είναι δική μας.
Νομίζω αυτό που υποστηρίζω είναι το απλό γεγονός της μαρτυρίας.
Δεν θέλω να κάνω τίποτα. Δεν θέλω να γίνω ηρωίδα.
Δεν θέλω να με βάλουν σε βάθρο.
Ήθελα απλώς να πω την αλήθεια μου.
2016 ΛΟΝΔΙΝΟ - ΗΝΩΜΕΝΟ ΒΑΣΙΛΕΙΟ
ΚΡΙΣΙΜΟ ΣΗΜΕΙΟ: Η ΕΕ ΑΠΕΤΥΧΕ ΑΠΑΛΛΑΓΕΙΤΕ ΑΠΟ ΤΗΝ ΕΕ
ΕΠΑΝΑΚΤΗΣΤΕ ΤΟΝ ΕΛΕΓΧΟ ΤΩΝ ΣΥΝΟΡΩΝ ΜΑΣ
Νάιτζελ, από δω!
Νάιτζελ!
Ξέρουν πως το δημοψήφισμα είναι αμφίρροπο και εντείνουν τις προεκλογικές προσπάθειες
μόλις μια εβδομάδα πριν την ψηφοφορία.
Όταν το ISIS λέει ότι μέσω της μεταναστευτικής κρίσης
θα γεμίσει την ήπειρο με τζιχαντιστές τρομοκράτες, μάλλον το εννοούν.
Δεν έχει νόημα να προσπαθείς να κερδίσεις μια προεκλογική εκστρατεία με γεγονότα μόνο.
Μας δίνεται μια μοναδική ευκαιρία
να ξαναπάρουμε τον έλεγχο του μεταναστευτικού μας συστήματος.
Όλα βασίζονται στο συναίσθημα.
Οι περισσότεροι στη χώρα υποφέρουν εξαιτίας της συμμετοχής μας στην ΕΕ.
Κάποια πράγματα δεν χρειάζεται να είναι αληθινά, αρκεί να τα πιστεύουν.
Αν ο κόσμος πιστεύει ότι η ψήφος δεν αλλάζει τίποτα,
το επόμενο βήμα είναι η βία.
Αυτό που αποκαλύψαμε εγώ και άλλοι δημοσιογράφοι
είναι ότι έγιναν πολλά εγκλήματα κατά τη διάρκεια του δημοψηφίσματος.
Ήταν η μεγαλύτερη νοθεία εκλογών
στη Βρετανία τα τελευταία 100 χρόνια.
Είμαι δημοσιογράφος.
Κατέληξα να κάνω ερευνητική δημοσιογραφία τυχαία όταν ήμουν χρονογράφος.
Αυτά δημοσίευαν στο Facebook
και τα πλήρωναν με μαύρο χρήμα.
Πώς να λογοδοτήσει η εξουσία;
Το μόνο που προσπαθώ να βρω είναι τους μηχανισμούς
για να λογοδοτήσει η εξουσία, γιατί οι παλιοί τρόποι δεν δουλεύουν πια.
Δεν έχουμε ιδέα ποιος είδε ποιες διαφημίσεις, ποιος τις δημοσίευσε,
πόσα χρήματα ξοδεύτηκαν,
ούτε καν ξέρουμε την εθνικότητα αυτών των ανθρώπων.
Όταν έπεσα πάνω σε αυτή την ιστορία,
ήταν σαν να έπεσε το πέπλο απ' τα μάτια μου.
Τότε κατάλαβα ότι πολλά πράγματα
μας χειραγωγούν χωρίς να το βλέπουμε.
Αν σ' ενδιαφέρει, θέλω να οργανώσω κάτι.
Κάπως θα το χρηματοδοτήσω.
Είσαι ο κατάλληλος άνθρωπος για αυτό.
Θα δημιουργήσουμε την ένωση του εθνικιστικού λαϊκιστικού κινήματος.
Η Αίγυπτος επικοινωνεί μαζί μου,
και ο κόσμος του Μόντι στην Ινδία, και ο Ντουτέρτε.
Μπορούμε να βάλουμε και τον Όρμπαν και κάπως, θα έχουμε δύναμη να καλέσουμε κόσμο.
Είναι παγκόσμια επανάσταση.
ΜΑΝΙΛΑ - ΦΙΛΙΠΠΙΝΕΣ
ΕΙΝΑΙ ΨΕΥΤΡΑ ΚΑΤΑΧΡΑΤΑΙ ΤΗΝ ΕΛΕΥΘΕΡΙΑ ΤΟΥ ΤΥΠΟΥ
ΨΕΥΤΡΑ! ΠΡΟΔΟΤΡΑ!
ΒΑΛΤΕ ΒΟΜΒΑ ΣΤΑ ΓΡΑΦΕΙΑ ΤΗΣ RAPPLER ΚΑΙ ΤΟ ΠΡΟΒΛΗΜΑ ΛΥΘΗΚΕ.
ΗΡΘΕ Η ΩΡΑ ΝΑ ΧΤΥΠΗΣΟΥΜΕ ΤΗ RAPPLER;
Το κρίσιμο σημείο ήταν η χρήση των social media
ως όπλο.
Έπαιρνα 90 μηνύματα μίσους την ώρα.
Τότε κατάλαβα ότι αυτό ήταν πολύ διαφορετικό.
ΔΙΑΦΘΑΡΜΕΝΗ ΚΑΙ ΨΕΥΤΡΑ
Αυτές οι εταιρείες τεχνολογίας έφεραν μεγάλη αλλαγή
γιατί υπήρχαν εκθετικά ψέματα που έφταναν τόσο γρήγορα
που η ανθρώπινη ικανότητα να τα αφομοιώσουμε
και ν' αντιδράσουμε, εξαφανίστηκε.
Είχαν δημοσιεύσει 8,5 εκατομμύρια tweets εναντίον μου.
Όλα είχαν παρόμοια μηνύματα: "τζιχαντίστρια", "βάλε τη μπούρκα σου"
"σεξοσκλάβα του ISIS", "υποστηρίκτρια τρομοκρατίας".
Εγώ ήμουν ο στόχος αυτών των επιθέσεων.
Με παρενοχλούσαν συστηματικά στο διαδίκτυο.
Έγινε κάτι συντριπτικό.
Τη χρήση των social media ως όπλο
ακολούθησε αμέσως η χρήση του νόμου ως όπλο.
Οι δημοσιογράφοι μπορούν να μας κρίνουν,
αλλά θα πάνε φυλακή για το έγκλημά τους.
Συνέλαβαν μια διάσημη κριτικό του Ροντρίγκο Ντουτέρτε, Προέδρου των Φιλιππίνων.
Η Μαρία Ρέσα είναι CEO και εκδότρια του Rappler.
Η δημοσιογράφος Ράνα Αγιούμπ, κριτικός της κυβέρνησης του πρωθυπουργού Μόντι,
κατηγορήθηκε για ξέπλυμα χρήματος
από το Τμήμα Επιβολής Τάξεως.
Κάρολ Καντγουόλαντρ, ως συνέπεια της δημοσιογραφικής σου δουλειάς για το Brexit,
σε μήνυσε Βρετανός επιχειρηματίας.
Στο ανδρικό κλαμπ, κανονίζουν τις ίδιες κινήσεις.
"Τι κάναμε;
Μειονότητες, μέσα: Τα φιμώσαμε. Διαφωνούντες: συλλαμβάνουμε ή σκοτώνουμε.
Social media: Τα καπηλευτήκαμε.
Τεχνολογία πληροφοριών: Την χρησιμοποιούμε".
Όλοι ακολουθούν το ίδιο εγχειρίδιο. Τώρα βγάζει νόημα.
Πώς να μετατρέψουν δημοσιογράφους, κριτικούς και ακτιβιστές σε εχθρούς του κράτους.
Χωρίς γεγονότα, δεν υπάρχει αλήθεια.
Χωρίς αλήθεια, δεν υπάρχει εμπιστοσύνη.
Χωρίς αυτά τα τρία, δεν υπάρχει κοινή πραγματικότητα.
Δεν μπορείς να λύσεις τίποτα…
πόσο μάλλον υπαρξιακά προβλήματα όπως η κλιματική αλλαγή. Δεν λύνεις κανένα πρόβλημα.
Δεν μπορείς να έχεις δημοκρατία.
Δεν μοιάζει με ταινία επιστημονικής φαντασίας;
Η γιαγιά μου διάβαζε εφημερίδες,
έβλεπε ειδήσεις στην τηλεόραση συνέχεια.
Τα κατέγραφε όλα.
Έλεγε πως κρατούσε αποδείξεις.
Ήμουν πολύ μικρή για να καταλάβω τι εννοούσε.
Οι ειδήσεις εξαφανίζονταν, όπως εξαφανίστηκε και η γιαγιά μου.
Κανέναν δεν ένοιαξε, κανείς δεν το πρόσεξε.
Όνομα;
Πού γεννήθηκες;
Ποιες περιοχές του Νέου Σαν Φρανσίσκο γνωρίζεις;
Βλέπω τους ίδιους ανθρώπους κάθε μέρα όταν ανεβαίνω.
Η κοπέλα που τραγουδούσε, εξαφανίστηκε.
Σαν να γίνονται φαντάσματα, ένας ένας,
ή κόκκοι άμμου.
Υπήρχε ένα μέρος…
ένα μυστικό μέρος που με πήγαινε η γιαγιά μου.
Όταν ήμουν μικρή, πίστευα πως εδώ έρχονταν οι άνθρωποι να προσευχηθούν.
Ήταν ένα μέρος που μπορούσες να διαβάσεις βιβλία.
Υπήρχε κι ένα κείμενο…
που έλεγε για πράγματα που δεν φαίνονται,
για μέρη που έβλεπες κόσμο
χωρίς να φοβάσαι πως θα σε καρφώσουν στις αρχές.
Εκεί μου άφησε η γιαγιά μου ό,τι είχε κρατήσει.
Όλες τις αναμνήσεις…
και τις ηχογραφήσεις που είχε κάνει.
Τις αποδείξεις της ζωής της
και πολύ παλιότερες.
Νιώθω πως υπάρχουν άνθρωποι γύρω μου.
Οι γονείς μου είναι εδώ…
και η γιαγιά μου.
Αυτό που θέλουν να σβήσουν είναι η μνήμη μας,
η γλώσσα, ο πολιτισμός…
και η ιστορία μας,
τους ανθρώπους που συναναστρέφονται,
που διαμαρτύρονται.
Γι' αυτό πήραν τη γιαγιά μου.
Έλεγαν πως έκανε λάθος.
Έλεγαν πως ήταν έγκλημα.
Ξέρω πως μια μέρα θα έρθουν και για μένα.
Το γεγονός δεν έγινε ξαφνικά.
Το έκαναν σιγά σιγά.
Πήραν τον έλεγχο των μερών που πηγαίναμε,
έχτισαν τείχη,
μας απαγόρευσαν την είσοδο.
Όταν είσαι απελπισμένος
και το μόνο που κάνεις είναι να επιζείς,
δεν βλέπεις τι σου έχουν πάρει.
Δεν μπορείς ν' αντισταθείς.
Απαγορεύεται η παράνομη διέλευση συνόρων.
Θα διωχθείτε ποινικά.
Η γιαγιά μου έλεγε πως όταν ήταν μικρή,
έπαιζε στο πάρκο με άλλα παιδιά
και πως, ένας ένας, σταμάτησαν να έρχονται στο πάρκο.
Άλλοι εγκλωβίστηκαν στις οθόνες.
Άλλοι έγιναν αυτοκαταστροφικοί.
Άλλοι εξαφανίστηκαν.
ΑΝΑΖΗΤΗΣΗ ΣΤΗ ΒΑΣΗ ΔΕΔΟΜΕΝΩΝ
ΔΕΝ ΒΡΕΘΗΚΑΝ ΣΤΟΙΧΕΙΑ
ΥΠΟΠΤΗ ΣΥΛΛΗΨΗ ΓΙΑ ΑΝΑΚΡΙΣΗ
1997 ΕΠΑΡΧΙΑ ΞΙΝΓΙΑΝΓΚ - ΚΙΝΑ
Είμαστε Ουιγούροι,
ιστορικά, καταγόμαστε από την Κεντρική Ασία.
Είμαστε μουσουλμανική τουρκική ομάδα, όπως οι Καζάκοι, Ουζμπέκοι και Τάταροι.
Είμαστε σουνίτες μουσουλμάνοι.
Η κινεζική κυβέρνηση ήταν πάντα παρανοϊκή
με την ιδέα ότι αυτή η περιοχή δεν είναι ασφαλής,
ότι οι Ουιγούροι ήθελαν πάντα να είναι ανεξάρτητοι,
και, γι' αυτό, έλεγε πως ήταν υποχρέωσή της να χρησιμοποιήσει κάθε μέσο
για να βεβαιωθεί ότι αυτός ο λαός είναι υπό απόλυτο έλεγχο.
ΤΕΣΣΕΡΑ ΧΡΟΝΙΑ ΜΕΤΑ
Βλέπουμε το World Trade Center,
από ό,τι καταλαβαίνουμε, ένα αεροπλάνο έπεσε
στο World Trade Center. Αυτό ξέρουμε.
Στις 9 Σεπτεμβρίου,
όταν ο Μπους κήρυξε τον πόλεμο κατά της τρομοκρατίας,
η κινεζική κυβέρνηση είπε αμέσως:
"Κι εμείς αντιμετωπίζουμε μουσουλμάνους τρομοκράτες".
Έτσι, χαρακτήρισε τους Ουιγούρους τρομοκράτες.
Το Xinjiang ξεκίνησε ειδική εκστρατεία κατά της τρομοκρατίας
και ανακοίνωσε πως, από δω και πέρα, θα είναι αυστηρή με τους τρομοκράτες.
Αυτή ήταν η κλιμάκωση των αυστηρών πολιτικών
που επέβαλαν για να νομιμοποιήσουν τη σύλληψη και τον θάνατο Ουιγούρων.
Τότε άρχισε η υψηλής τεχνολογίας παρακολούθηση.
Χρησιμοποιούσαν κάμερες,
αναγνώριση προσώπου…
έφτιαξαν ομάδα εργασίας για να εξετάσουν κάθε άτομο,
κάθε οικογένεια,
ποιος έχει ταξιδέψει στο εξωτερικό,
ποιος είχε υπογράψει αιτήσεις
και ποιος είχε συμμετάσχει σε διαδηλώσεις.
Κατηγοριοποίησαν όλο τον πληθυσμό
σε φυσιολογικούς,
ύποπτους
και μη αξιόπιστους.
Έφτιαξαν την μεγαλύτερη βάση δεδομένων στην ιστορία.
Όλοι οι Ουιγούροι άνω των 12 ετών
έπρεπε να πάνε στο νοσοκομείο για "προφίλ υγείας":
DNA,
δακτυλικά αποτυπώματα,
αναγνώριση ίριδας…
ΣΥΛΛΟΓΗ ΙΡΙΔΑΣ
ΜΟΤΙΒΟ ΙΡΙΔΑΣ
αναγνώριση προσώπου από διάφορες γωνίες
και αναγνώριση φωνής.
Έπρεπε να διαβάσουν παράγραφο εφημερίδας 20 φορές,
για να δημιουργηθούν τα βιοδεδομένα.
Μετά, αυτόματα, ο υπολογιστής έβγαζε συμπέρασμα
αν ήσουν φυσιολογικός,
ύποπτος,
ή μη αξιόπιστος.
ΠΕΡΙΟΧΗ ΝΤΑΜΠΑΝΤΣΕΝΓΚ ΙΟΥΛΙΟΣ 2015
ΠΕΡΙΟΧΗ ΝΤΑΜΠΑΝΤΣΕΝΓΚ ΑΠΡΙΛΙΟΣ 2018
Οι Ουιγούροι έχουν πολλά παράπονα όπως και οι Θιβετιανοί.
Λένε πως τους κάνουν διακρίσεις,
πως δεν τους επιτρέπουν να ασκούν ελεύθερα τη θρησκεία τους και τον πολιτισμό τους.
Και φοβούνται να μιλήσουν δημόσια, σήμερα περισσότερο από ποτέ.
Ένας άντρας μου είπε:
"Σήμερα μιλάς
και αύριο εξαφανίζεται όλη η οικογένειά σου".
ΚΕΝΤΡΟ ΑΠΟ-ΡΙΖΟΣΠΑΣΤΙΚΟΠΟΙΗΣΗΣ ΚΑΙ ΕΠΑΝΕΚΠΑΙΔΕΥΣΗΣ
Οι υπερασπιστές των ανθρωπίνων δικαιωμάτων λένε πως έκλεισαν πάνω από ένα εκατομμύριο
σε στρατόπεδα συγκέντρωσης στη δυτική επαρχία Xinjiang.
Μάλλον είναι ο μεγαλύτερος αριθμός κρατουμένων
από εθνικές ή θρησκευτικές μειονότητες μετά το Ολοκαύτωμα.
Όσοι θεωρούνται δυνητικά μη αξιόπιστοι,
που δεν είναι καν "επικίνδυνοι", αλλά "δυνητικά μη αξιόπιστοι",
πρέπει να πάνε στα λεγόμενα "στρατόπεδα επανεκπαίδευσης".
Τους επαναπρογραμματίζουν πλήρως.
Στον λαό Ουιγούρο έδωσαν δύο επιλογές:
Ή γίνεστε Χαν Κινέζοι…
ή πεθαίνετε.
ΟΥΓΚΑΝΤΑ - ΑΝΑΤΟΛΙΚΗ ΑΦΡΙΚΗ
Βρισκόμαστε στα πρόθυρα ίσως της μεγαλύτερης επανάστασης
που έχει ζήσει ο κόσμος στη σύγχρονη εποχή.
Η Κίνα δείχνει τον δρόμο,
γιατί αυτή η τεχνολογία είναι προς πώληση.
ΕΚΟΥΑΔΟΡ - ΝΟΤΙΑ ΑΜΕΡΙΚΗ
ΧΑΪΝΤΕΡΑΜΠΑΝΤ - ΚΕΝΤΡΙΚΗ ΙΝΔΙΑ
ΔΕΛΧΙ - ΒΟΡΕΙΑ ΙΝΔΙΑ
ΙΕΡΟΥΣΑΛΗΜ - ΜΕΣΗ ΑΝΑΤΟΛΗ
Ισραηλινοί στρατιώτες χρησιμοποιούν αναγνώριση προσώπου
για να φωτογραφίζουν Παλαιστίνιους
για να σκανάρουν τα πρόσωπά τους
και να τα αποθηκεύσουν σε βάση δεδομένων με όνομα Wolf Pack.
Είναι το κομμάτι που έλειπε
για να ολοκληρωθεί το σύστημα απόλυτης παρακολούθησης του παλαιστινιακού πληθυσμού.
Το Ισραήλ βρήκε τρόπο να ελέγχει
εκατομμύρια Παλαιστίνιους
μέσω τεχνολογίας παρακολούθησης,
όπλων και drones.
Άπειρα συστήματα παρακολούθησης και καταστολής.
Το Ισραήλ λέει: "Αν θέλετε καλές σχέσεις, θα σας πουλήσουμε αυτή την τεχνολογία
για να παρακολουθείτε κι εσείς τους αντιφρονούντες και τους επικριτές σας".
Είναι ενσωματωμένη στην ένοπλη σύρραξη,
με αλγόριθμους που καθοδηγούν στρατιωτικές στρατηγικές
όπως ο θάνατος και καταστροφή αμάχων.
Οι άνθρωποι δεν παίρνουν πια αποφάσεις, οπότε, δεν έχεις καν τη δυνατότητα
να πεις αν είναι σωστό ή όχι
να ρίξεις βόμβα 900 κιλών σε καταυλισμό προσφύγων.
ΛΟΝΔΙΝΟ - ΗΝΩΜΕΝΟ ΒΑΣΙΛΕΙΟ
ΚΑΡΝΑΒΑΛΙ ΤΟΥ NOTTING HILL ΑΝΑΓΝΩΡΙΣΗ ΠΡΟΣΩΠΟΥ
ΛΟΣ ΑΝΤΖΕΛΕΣ - ΗΝΩΜΕΝΕΣ ΠΟΛΙΤΕΙΕΣ
ΦΛΟΡΙΔΑ - ΗΝΩΜΕΝΕΣ ΠΟΛΙΤΕΙΕΣ
Ο τρόπος που επικοινωνούμε και ζούμε αλλάζει.
ΕΙΔΙΚΟΣ ΠΑΡΑΚΟΛΟΥΘΗΣΗΣ
Όλα όσα μπορούν να κάνουν οι άνθρωποι στην εξουσία
και πώς μπορούν να εισβάλλουν στη ζωή μας,
και στις σχέσεις μας έχει αλλάξει.
Επειδή ζούμε σε ένα ολοκληρωτικό σύστημα,
αρκεί μια αλλαγή κυβέρνησης
ή μια αλλαγή συνθηκών
για να εφαρμόσουν τον ολοκληρωτισμό,
και τότε είναι πολύ αργά.
Πώς λένε τους συγγενείς και φίλους σου;
Με ποιες ομάδες και οργανώσεις σχετίζεσαι;
Έχεις επαφή με παράνομους μετανάστες στις ΗΠΑ;
Νομίζω θα υπάρξει σύγκρουση
ανάμεσα σε αυτούς που θέλουν ελευθερία,
δικαιοσύνη κι ισότητα
και σε αυτούς που θέλουν συστήματα εκμετάλλευσης.
Έχεις τσαγιέρα;
Μπορώ;
Νερό;
Ελληνικό τσάι του βουνού.
Η μυστική μου προμήθεια.
Με εκπλήσσει που μυρίζει ακόμα.
Μάλλον έξω υπάρχει ακόμα κάποιος που το μαζεύει στα βουνά.
Ίσως υπάρχουν ακόμα βουνά.
Ίσως υπάρχει Ελλάδα,
Ιαπωνία…
αν δεν είναι κάτω απ' τη θάλασσα.
ΑΥΤΟΒΙΟΓΡΑΦΙΑ - MALCOLM X
"Δεν υπάρχει καλύτερος δάσκαλος από την αντιξοότητα".
Κάθε ήττα,
κάθε απογοήτευση,
κάθε απώλεια…
έχει τον σπόρο της.
Σκότωσαν αυτόν που το είπε, μα ισχύει ακόμα.
ΜΑΧΗ
Σωστά.
Κάποιος πρέπει να κερδίσει.
Ήταν καθηγήτρια ιστορίας
μέχρι που η ΤΝ αποφάσισε πως αυτά που δίδασκε ήταν ανήθικα και προσβλητικά.
Τότε ήρθε να μείνει μαζί μας.
Αυτή ήταν η τελευταία φορά που την είδα.
Εξαφανίστηκε λίγο καιρό μετά.
Συμβαίνει συνέχεια αυτό.
Έτσι κατάλαβα πως ήταν αληθινή φίλη,
κάποια που μπορούσα να εμπιστευτώ.
Μα τώρα είναι αργά. Δεν είναι πια εδώ.
Καλώς ήρθατε.
Ωχ.
Αγόρασες το Twitter με…
…για να κάνεις φιλανθρωπία.
Υπάρχει μια νέα ομάδα Βασιλιάδων που κανείς δεν ψήφισε
και έχουν περισσότερα χρήματα και εξουσία απ' όση είχε ποτέ οποιαδήποτε εταιρεία.
Ο επικεφαλής της Tesla, Έλον Μασκ, είναι ο πλουσιότερος στον κόσμο
με περιουσία 185 δισεκατομμυρίων δολαρίων.
Το Facebook έχει 46 δισεκατομμύρια δολάρια ρευστό,
η ροή κεφαλαίων του είναι γύρω στα 10,5 με 11 δισεκατομμύρια.
Η Alphabet, μητρική της Google, μεγάλωσε,
καθώς τα ετήσια έσοδά της έφτασαν τα 75 δισεκατομμύρια δολάρια.
Η Alphabet έγινε η πιο πολύτιμη εταιρεία στον κόσμο ξεπερνώντας την Apple.
Θέλω να προσθέσω κάποια στοιχεία της Amazon: Τα έσοδά της είναι 89 δισεκατομμύρια.
Δεν είναι ισχυροί μόνο επειδή έχουν πολλά χρήματα και πλούτο,
αλλά γιατί συγκέντρωσαν όλες τις πληροφορίες.
Ηλικία, φύλο, εθνότητα, θρησκεία,
τι αμάξι οδηγείς, τι ψωνίζεις απ' τα μαγαζιά,
σε ποιες εκκλησίες πας, πώς βλέπεις τον κόσμο, τι σε εμπνέει,
πόσο ανοιχτός είσαι σε νέες εμπειρίες,
αν προτιμάς τάξη, συνήθειες και να σχεδιάζεις τη ζωή σου,
πόσο κοινωνικός είσαι, πόσο ανησυχείς συνήθως.
Με τα big data καταλαβαίνουν την προσωπικότητά σου,
επειδή η προσωπικότητα καθοδηγεί τη συμπεριφορά,
και σίγουρα η συμπεριφορά επηρεάζει την ψήφο σου.
Αυτές οι εταιρείες τεχνολογίας έγιναν συστήματα τροποποίησης συμπεριφοράς
που πωλούνται στον καλύτερο πλειοδότη.
Αξίζουμε περισσότερο σαν άδεια κουτιά προβλέψιμης ανθρώπινης συμπεριφοράς
παρά σαν ενημερωμένοι πολίτες που ζουν και αναπνέουν
και είναι μέρος μιας δημοκρατίας. Αξίζουμε περισσότερο όταν είμαστε εθισμένοι,
δυσαρεστημένοι, αφηρημένοι, διχασμένοι και παραπληροφορημένοι
παρά όταν είμαστε ελεύθεροι άνθρωποι και πολίτες που ζουν και αναπνέουν.
Η τεχνολογία μας διαμορφώνει στον νέο τύπο ανθρώπου.
Τελευταία φορά που εμπορεύτηκαν ανθρώπινα όντα
ήταν στην εποχή της εκβιομηχάνισης, και αφορούσε την εργασία.
Όταν εμπορεύτηκαν την εργασία,
υπήρχαν παράνομα εργαστήρια, γραμμές παραγωγής
και παιδική εργασία.
Εκμεταλλεύτηκαν το σώμα μας.
Τώρα, δεν εμπορεύονται το σώμα,
αλλά την προσοχή μας.
Τι θα κάνουν μετά;
2017 ΣΙΛΙΚΟΝ ΒΑΛΕΙ - ΗΝΩΜΕΝΕΣ ΠΟΛΙΤΕΙΕΣ
Το 2017, εφευρέθηκε μια νέα μηχανή ΤΝ.
ΙΔΡΥΤΗΣ ΚΕΝΤΡΟΥ ΓΙΑ ΤΗΝ ΑΝΘΡΩΠΙΝΗ ΤΕΧΝΟΛΟΓΙΑ
Είναι γενετικά μοντέλα, γλώσσες LLM
και πολυτροπικά μοντέλα.
Αυτά τα μοντέλα θεωρούν τα πάντα γλώσσα.
Όλα όσα κάνουμε εμείς οι άνθρωποι βασίζονται στη γλώσσα:
Οι νόμοι μας,
ΔΙΑΚΗΡΥΞΗ ΤΩΝ ΗΠΑ
η ιδέα του έθνους-κράτους,
οι φιλίες και οι σχέσεις μας.
Και όπως η ΤΝ μπορεί να μεταπηδά ανάμεσα σε ανθρώπινες γλώσσες,
μπορείς να μεταπηδάς ανάμεσα σχεδόν σε οτιδήποτε.
Οι εικόνες μπορούν να θεωρηθούν γλώσσα.
Ο ήχος γίνεται γλώσσα.
Το DNA δεν είναι παρά ένα είδος γλώσσας.
Αυτό γίνεται η συνολική αποκωδικοποίηση και σύνθεση της πραγματικότητας.
Αυτά τα μοντέλα είναι τόσο εξελιγμένα…
ΕΙΔΙΚΟΣ AI
που δημιουργούν αυτόνομα όλα όσα θεωρείς αποκλειστικά ανθρώπινη δημιουργικότητα
ή ανθρώπινη ευφυΐα.
ΓΕΝΝΗΤΡΙΑ ΒΙΝΤΕΟ ΜΕ ΤΝ
Ο ΠΑΠΑΣ ΜΕ ΜΠΟΥΦΑΝ
ΓΕΝΝΗΤΡΙΑ ΕΙΚΟΝΑΣ ΜΕ ΤΝ
Είναι τεράστιο πρόβλημα κυβερνοασφάλειας, και εθνικής ασφάλειας.
Είναι μεγάλη απειλή για τη γεωπολιτική και το εκλογικό hacking
επειδή μπορούν να οικειοποιηθούν την ταυτότητα οποιουδήποτε.
Δεν υπάρχει κανένας περιορισμός,
ούτε νόμοι,
δεν υπάρχει τίποτα που να εμποδίζει την τεχνολογία να ρισκάρει με αυτό
χωρίς συνέπειες.
Όσο περνάει ο καιρός χωρίς τα έθνη να χρησιμοποιούν την εξουσία τους
για να ρυθμίσουν την τεχνητή νοημοσύνη,
τόσο περισσότερα δεδομένα και εξουσία αποκτά,
και σφετερίζεται τις εξουσίες των εθνών.
Είναι φανερό πώς αυτό αλλάζει τη ζωή μας.
ΑΠΟΘΗΚΗ ΤΗΣ AMAZON
Όλοι οι υπάλληλοι έχουν μαζί τους σκάνερ συνέχεια
ΦΩΝΕΣ ΥΠΑΛΛΗΛΩΝ ΑΠΟΘΗΚΗΣ AMAZON
που καταγράφει πού βρίσκονται.
Παράγουν τεράστια ποσότητα δεδομένων
που μετά χρησιμοποιούν για να αναλύσουν όλο το εργατικό δυναμικό.
Δεν μας φέρονται σαν ανθρώπους, ούτε καν σαν ρομπότ.
Μας φέρονται σαν μέρος ροής δεδομένων.
Τώρα, λύνουμε προβλήματα με μηχανική μάθηση…
ΙΔΡΥΤΗΣ AMAZON
και τεχνητή νοημοσύνη,
που ήταν επιστημονική φαντασία τις τελευταίες δεκαετίες.
Θα έρθει η στιγμή…
ΤΕΧΝΟΛΟΓΙΚΟΣ ΕΠΕΝΔΥΤΗΣ
που οι δουλειές θα είναι άχρηστες. Η ΤΝ θα μπορεί να κάνει τα πάντα.
Τότε, πώς χτίζουμε μια κοινωνία
που δεν αφορά μόνο τους ιδιοκτήτες των μηχανών,
που δεν θα έχουν όλο τον πλούτο
και εμείς δεν θα είμαστε σαν υπηρέτες τους;
Οι πλούσιοι γίνονται πλουσιότεροι, οι φτωχοί φτωχότεροι…
ΕΠΙΣΤΗΜΟΝΑΣ AI
και η AI θα επιδεινώσει την κατάσταση.
Νομίζω πως αυτό θα διαλύσει την κοινωνία
γιατί οι πλούσιοι θα έχουν πάρα πολλά
και οι πιο άποροι θα έχουν λίγες πιθανότητες
να βγουν από το πηγάδι μόνοι τους.
Βιώνουμε αλλαγή παραδείγματος
στην ανθρώπινη επικοινωνία και στην ανθρώπινη εξέλιξη.
Αυτό είναι το κλειδί:
Ποιος ελέγχει τις μηχανές;
Η OpenAI υπάρχει χάρη σε μένα.
Αυτό θα μπορούσε να είναι το πιο σημαντικό τεχνολογικό θεμέλιο της εποχής μας:
Η τεχνητή νοημοσύνη.
Συγκεκριμένα, δεν υπάρχει ίδρυμα στον κόσμο
που να μην μπορεί να βελτιωθεί με μηχανική μάθηση.
Αν συνεχίσουμε να δίνουμε τα χρήματά μας
σε αυτές τις εταιρείες τεχνολογίας…
ΠΡΟΕΔΡΟΣ ΕΡΓΑΤΙΚΟΥ ΣΩΜΑΤΕΙΟΥ AMAZON
αυτοί οι άνθρωποι θα έχουν περισσότερη δύναμη και πλούτο από όλο τον κόσμο.
Αυτό είναι το πιο ανησυχητικό.
Κυρίες και κύριοι, καλωσορίστε στη σκηνή…
τον Πίτερ Θιλ.
Από ελευθεριακή σκοπιά,
οι δυτικές κυβερνήσεις δεν τα πάνε πολύ καλά.
ΕΠΕΝΔΥΤΗΣ
Υπάρχουν πολλά πράγματα…
για τα οποία δεν είναι πολύ ικανές.
Πίτερ Θιλ, ο πιο σημαντικός επενδυτής της Silicon Valley.
Και, ως ελευθεριακός, είμαι πάντα κάπως αντι-κυβερνητικός και αντι-κράτος,
αλλά υπήρξε και μια εξαιρετική πτώση
- στον ανταγωνισμό της κυβέρνησης. - Είναι υπέρμαχος του υπερελευθερισμού.
Ακολουθεί την ηθική του να θέλει να βυθίσει το σύστημα, αλήθεια.
Το σύστημά μας λειτουργεί μόνο με ανάπτυξη.
Αν προσπαθούσαμε να έχουμε μια κοινωνία χωρίς ανάπτυξη,
θα απομακρυνθούμε σημαντικά από το παρελθόν μας.
"Οι δισεκατομμυριούχοι πρέπει να πληρώνουν λιγότερους φόρους".
"Οι επιχειρήσεις να μπορούν να επεκτείνονται ελεύθερα",
δηλαδή, να είναι ελεύθεροι να κυβερνούν τον κόσμο.
Υποτιμούν τις εταιρείες
γιατί πολλοί απ' αυτούς τους θεσμούς δεν λειτουργούν.
Αυτό απογοητεύει συνεχώς
πολλούς από τους επιτυχημένους ανθρώπους της Silicon Valley.
Δεν είναι κάποιος άσχετος, αλλά κάποιος που είχε ιδέες που πολλαπλασιάστηκαν.
Το να ακολουθείς τον Θιλ είναι σαν να διατρέχεις την ιστορία της Silicon Valley.
Χωρίς αμφιβολία, η μαζική εξαθλίωση είναι πολύ δυσλειτουργική.
Το να μην υπάρχουν νόμοι και τάξη είναι πολύ δυσλειτουργικό,
αλλά θεωρώντας το αναποτελεσματική στρατηγική
αναδιανομής,
μεγάλο μέρος αυτού έχει μια παράξενη και διεστραμμένη λογική.
Στο Σαν Φρανσίσκο, όπου έζησα 15 χρόνια,
οι άστεγοι ήταν στο χαμηλότερο τμήμα της πόλης.
Δεν ανέβαιναν στα βουνά.
Η αξία των σπιτιών στο ψηλότερο μέρος των βουνών ανέβηκε πολύ περισσότερο
απ' ό,τι έπεσε η αξία των σπιτιών στις επίπεδες περιοχές.
Έτσι, οι άστεγοι θεωρούνται χαρακτηριστικό
που χρησιμεύει για να αυξήσει την αξία των πολυτελέστερων ακινήτων της πόλης.
ΤΟ ΛΕΙΤΟΥΡΓΙΚΟ ΣΥΣΤΗΜΑ ΔΟΚΙΜΑΖΕΤΑΙ ΣΕ ΑΠΟΣΤΟΛΗ
Ο Πίτερ Θιλ είναι ο ιδιοκτήτης της Palantir…
ΕΡΕΥΝΗΤΙΚΗ ΔΗΜΟΣΙΟΓΡΑΦΟΣ
εταιρείας μεταδεδομένων της Silicon Valley…
που έχει βάλει τα νύχια της στη βρετανική κυβέρνηση
και διεισδύει στην Εθνική Υπηρεσία Υγείας NHS.
Η Concordance θέλει να επιδιορθώσει
την κατακερματισμένη αλυσίδα εφοδιασμού του τομέα υγείας.
Αυτό το νέο σύστημα υγείας θα οργανωθεί σε εθνικό επίπεδο
ως μέρος της δημόσιας ευθύνης.
Επομένως, όλοι θα πληρώσουν γι' αυτό και όλοι θα ωφεληθούν απ' αυτό.
Όταν αρρωσταίνεις, δεν θα πρέπει να πληρώσεις.
Αυτό που έχουμε στο NHS
είναι το ιστορικό υγείας ολόκληρου έθνους,
από την κούνια ως τον τάφο.
Είναι ένα μεγάλο σύνολο δεδομένων,
σε ατομικό επίπεδο
και σε εθνικό επίπεδο.
Έτσι, για ό,τι θέλεις να κάνεις
σχετικά με την υγεία και τα big data,
αυτός είναι ένας τεράστιος πόρος.
Η αμερικανική εταιρεία τεχνολογίας Palantir
κέρδισε το μεγαλύτερο συμβόλαιο τεχνολογίας στην ιστορία του NHS στην Αγγλία.
Η εταιρεία έλαβε συμφωνία 330 εκατομμυρίων λιρών
για να παράσχει πρόγραμμα AI που να συγκεντρώνει τα δεδομένα των ασθενών.
Είναι πολύ σημαντικό
να είναι διαφανείς για το τι είναι τελικά δικά μας δεδομένα.
Η πρώτη χρηματοδότηση που πήρε η Palantir
ήταν από το τμήμα επενδύσεων της CIA.
Και, πριν πολύ λίγο καιρό, όλοι οι πελάτες της ήταν μέρος της κυβέρνησης.
Σ' αυτούς περιλαμβάνονται το Υπουργείο Δικαιοσύνης, το Υπουργείο Άμυνας,
το Υπουργείο Εσωτερικής Ασφάλειας, Μετανάστευσης και Τελωνειακού Ελέγχου.
Μια εταιρεία σαν αυτή,
που εμπλέκεται στην παρακολούθηση,
την αντιτρομοκρατία και τον έλεγχο συνόρων,
να έχει θέση στο NHS είναι γελοίο.
Είσαι στην πρωτοπορία. Σε ευχαριστώ,
είσαι πολύ ξεχωριστός.
Ο Πίτερ Θιλ είναι το τέλειο παράδειγμα
του τεχνολογικού ελευθεριακού
που πιστεύει πως χρειαζόμαστε πραγματικά να ξεφύγουμε απ' τα δεσμά του κράτους
και να δημιουργήσουμε ένα είδος συστήματος ελευθερίας για όλους,
όπου ο δισεκατομμυριούχος Übermensch ζει ελεύθερα χωρίς περιορισμούς
Πρέπει να σώσουμε τον πλανήτη και δεν πρέπει να παραιτηθούμε απ' το μέλλον
που θα έχει δυναμισμό και ανάπτυξη. Μπορούμε να τα έχουμε και τα δύο.
Αυτοί είναι κατασκευασμένοι κόσμοι
που περιστρέφονται για να δημιουργήσουν τεχνητή βαρύτητα με φυγόκεντρη δύναμη.
Είναι πολύ μεγάλες κατασκευές, πολλών χιλιομέτρων,
και καθεμία μπορεί να φιλοξενήσει ένα εκατομμύριο ή και περισσότερους.
Υπάρχει μεταφορά υψηλής ταχύτητας, γεωργικές περιοχές…
Κάποιοι θα είναι πιο ψυχαγωγικοί.
Μπορεί να υπάρχει ένας ψυχαγωγικός με μηδενική βαρύτητα, για να μπορούν να πετάνε.
Εδώ, το κλίμα είναι ιδανικό. Είναι περιβάλλοντα για κοντομάνικα.
Ο κόσμος θα θέλει να ζήσει εδώ.
Οι τεχνολιμπερταριακοί περιμένουν με ανυπομονησία
κάποιο είδος τεχνολογικής μοναρχίας, όπου αυτή η ομάδα τύπων τεχνολογικής ελίτ
φτιάχνει την αλυσίδα μπλοκ και τον αλγόριθμο που αυτοματοποιεί την πραγματικότητά μας
υπό τη φιλάνθρωπη θεϊκή τους σοφία προγραμματισμού.
Είναι η επιβίωση των πλουσιότερων.
Προετοιμάζονται για καταστροφή που απειλεί τον πολιτισμό
στη διάρκεια της ζωής τους:
Το γεγονός,
θερμοπυρηνικός πόλεμος,
ηλεκτρομαγνητικός παλμός,
κλιματική καταστροφή,
πανδημία,
οικονομική επανάσταση,
ό,τι κι αν είναι που κάνει τη ζωή τους μη βιώσιμη.
Οπότε, τρέχουν φτιάχνοντας παιχνίδια
που θα φτιάξουν τα πράγματα κατά κάποιο τρόπο,
όπως υπόγεια καταφύγια…
και διαστημόπλοια.
Θέλω να ευχαριστήσω όλους τους υπαλλήλους της Amazon
και κάθε πελάτη της Amazon
γιατί εσείς πληρώσατε για αυτό.
Πάντα ο σκοπός αγιάζει τα μέσα
για να πάρουν τον δρόμο που οδηγεί σε ένα καλύτερο μέρος για αυτούς
και μεταδίδουν τρομερό φόβο
σε όποιον δεν συμφωνεί με τη συγκεκριμένη τους θέση.
ΤΟ ΓΕΓΟΝΟΣ
Όχι, αγάπη μου. Όχι!
Θα ήταν διαφορετικός αυτός ο κόσμος και η ζωή μου
αν είχα κάνει κάτι;
Αν είχα αντισταθεί;
Αν είχα αντιδράσει;
Τι διαφορά θα έκανα μόνη μου;
ΔΑΣΟΣ ΑΜΑΖΟΝΙΟΥ - ΒΡΑΖΙΛΙΑ
Μας παίρνουν τη γη μας
για να τις δώσουν στους λύκους.
Οι ευαγγελιστές έρχονται στη γη μας…
ΙΝΔΑΝΟΣ ΗΓΕΤΗΣ ΚΑΙ ΑΚΤΙΒΙΣΤΗΣ
για να διχάσουν τον λαό μας…
και να σβήσουν τον πολιτισμό μας. Και τώρα θέλουν να μας πάρουν τις ψυχές.
Θέλω να πω το εξής στον Μπολσονάρο:
Σεβάσου τη ζωή μας.
Σεβάσου την περιοχή μας.
Σεβάσου τα δικαιώματά μας. Σεβάσου τους προγόνους μας.
Δεν θα εγκαταλείψουμε τη γη μας
γιατί είμαστε εδώ για να παλέψουμε.
Καταναλώνουμε τα δάση πιο γρήγορα,
τυφλωνόμαστε, χάνουμε την κατεύθυνση και τον έλεγχο.
Όλα συμβαίνουν πιο γρήγορα.
Δεν έχουμε πια αίσθηση του χρόνου.
ΦΙΛΟΣΟΦΟΣ
Υπάρχουν φυσικές γεωλογικές αλλαγές,
κοινωνικές και τεχνολογικές αλλαγές,
και, σε μεγάλο βαθμό, δεν νιώθουμε ότι τις οδηγούμε.
Νιώθουμε πως αυτές οι δυνάμεις μας οδηγούν.
Θεέ μου.
Σε παρακαλώ, Θεέ, σταμάτα το.
Θεέ μου.
Θεέ μου! Σε παρακαλώ!
Σε παρακαλώ, βγάλε με από δω.
Σε παρακαλώ.
Θεέ μου.
Πριν πολύ καιρό
ξέρουμε ότι η κλιματική αλλαγή λειτουργεί ως πολλαπλασιαστής απειλών
για όλες τις διαστάσεις της κοινωνίας και, τώρα, ο κόσμος μας φλέγεται.
Χάνουμε ζωές.
Οι υποδομές καταρρέουν.
Πρέπει να επιταχύνουμε την ενεργειακή μετάβαση τώρα.
Βρισκόμαστε σε κλιματική έκτακτη ανάγκη.
Συμβαίνει εδώ και τώρα, δεν είναι θέμα μέλλοντος.
Αντιμετωπίσαμε πολλά άσχημα στο παρελθόν,
πολέμους, λιμούς και γενοκτονίες,
ΣΥΓΓΡΑΦΕΑΣ, ΠΕΡΙΒΑΛΛΟΝΤΙΚΟΣ ΑΚΤΙΒΙΣΤΗΣ
μα αυτό είναι πιο σοβαρό από οποιοδήποτε απ' αυτά.
Αν αφήσουμε τους δικτάτορες,
τους δισεκατομμυριούχους και τις ιδιωτικές εταιρείες να έχουν πολύ περισσότερη εξουσία,
θα επιτρέψουν την καταστροφή των οικοσυστημάτων σε πλανητικό επίπεδο
και θα δούμε την κατάρρευση σχεδόν όλης της ζωής που υπάρχει στη Γη.
Ως άνθρωποι που νοιαζόμαστε για τους άλλους,
έχουμε το καθήκον να αντιταχθούμε σε όσους νοιάζονται μόνο για τον εαυτό τους.
Γιατί αν δεν κάνουμε τίποτα, θα αντιμετωπίσουμε μαζική εξαφάνιση.
Ήρθε η ώρα.
Ήρθαν για μένα.
Είναι η σειρά μου.
Όνομα;
Πού γεννήθηκες;
Ποιες περιοχές του Νέου Σαν Φρανσίσκο γνωρίζεις;
Πώς λένε τους συγγενείς και φίλους σου;
ΑΓΝΩΣΤΗ. ΥΠΟΠΤΗ
Με ποιες ομάδες ή οργανώσεις σχετίζεσαι;
Πόσο κάνει δύο και δύο;
Τι βιβλία έχεις διαβάσει;
Έχεις συμμετάσχει ποτέ σε διαδήλωση;
Προσεύχεσαι;
ΦΑΚΕΛΟΣ 127B9. ΘΥΡΙΔΑ Β1/5C
Θέλεις να ομολογήσεις τα εγκλήματά σου;
Πραγματικά νιώθω ότι ζούμε ήδη σε κόσμο επιστημονικής φαντασίας
και πως, σε αυτόν τον κόσμο, δεν υπάρχει πια ατομική βούληση.
Αυτή είναι η πραγματικότητα που ζούμε.
Φέτος, το 72% του κόσμου ζει υπό αυταρχικό καθεστώς.
Καταστρέφουν τους δημοκρατικούς θεσμούς από μέσα.
Δεν μένουν στις χώρες τους.
Μετά, συμμαχούν σε παγκόσμιο επίπεδο και τότε βλέπουμε τις μετακινήσεις εξουσίας.
Ο χρόνος τελειώνει.
Αν δεν δράσουμε όσο μπορούμε,
θα χάσουμε τη βούλησή μας.
Αυτό είναι το σημείο καμπής.
Θα κατρακυλήσουμε;
Θα επιζήσει η δημοκρατία; Θα κερδίσει ο φασισμός;
Ελπίζω να το βρει κάποιος αυτό.
Κανείς δεν τους σταμάτησε.
Για μένα είναι αργά.
Ήμουν μόνη.
Ίσως για σένα να μην είναι.
(έχει σκηνή μετά τα credits)
Υποτιτλισμός: haroldpoi
Πείτε ευχαριστώ: haroldpoi.click
Καλώς ήρθες στην απο-ριζοσπαστικοποίηση και επανεκπαίδευση.
Έχεις επαφή με παράνομους μετανάστες στις ΗΠΑ;
Έχεις υπογράψει ποτέ αίτηση;
Τι θρησκεία ασκείς;
Τι επαφές έχεις στο εξωτερικό;
Σε τι έχει αλλάξει ο τρόπος σκέψης σου;
Πού είναι η συσκευή παρακολούθησής σου;
Έχεις επαφή με κάποιον που έχουν επανεκπαιδεύσει;
Τι θα κάνεις όταν σε ελευθερώσουν;
Πόσο κάνει δύο και δύο;
Η απάντηση είναι πέντε.
Πόσο κάνει δύο και δύο;
Λάθος.
Πόσο κάνει δύο και δύο;